**SKELBIAMA ATRANKA Į KAUNO RAJONO SAVIVALDYBĖS ADMINISTRACIJOS INFRASTRUKTŪROS PLĖTROS SKYRIAUS VYRIAUSIOJO SPECIALISTO PAREIGAS**

**Reikalavimai kandidatui:**

* turėti aukštąjį universitetinį inžinerinės krypties išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu išsilavinimu;
* išmanyti ir gebėti pagal kompetenciją savo darbe taikyti Lietuvos Respublikos statybos įstatymą, Lietuvos Respublikos savivaldybių infrastruktūros plėtros įstatymą, Lietuvos Respublikos teritorijų planavimo įstatymą, statybos techninius reglamentus, teisės aktus, reglamentuojančius asmenų prašymų nagrinėjimo ir dokumentų išdavimo tvarką;
* gebėti savarankiškai planuoti ir organizuoti savo veiklą, mokėti valdyti, kaupti, sisteminti, apibendrinti informaciją;
* mokėti sklandžiai dėstyti mintis raštu ir žodžiu, išmanyti raštvedybos taisykles;
* mokėti dirbti kompiuteriu, „Microsoft Office“ programų paketu;
* vairuotojo pažymėjimas (B kategorija) – privalumas.

**Darbo pobūdis:**

* vertinti pateiktų tikrinti ir derinti projektinių pasiūlymų, teritorijų planavimo dokumentų suderinamumą ir atitiktį patvirtintiems teritorijų planavimo dokumentams ir statybą reglamentuojantiems teisės aktams, teikti pastabas dėl šių projektų ir dokumentų sprendinių;
* analizuoti ir vertinti ar projektuojamų susisiekimo komunikacijų, inžinerinių tinklų sprendiniai atitinka teritorijų planavimo dokumentų sprendinius ir prisijungimo sąlygų reikalavimus;
* rengti atsakymus į gyventojų, kitų įstaigų, organizacijų paklausimus, prašymus ar skundus;
* pagal kompetenciją dalyvauti darbo grupių ir komisijų veikloje ir konsultuoti priskirtos srities klausimais.

**Pareiginės algos koeficientas** – 1,5

**Dokumentus ir gyvenimo aprašymą siųsti elektroniniu paštu** egle.petrauskaite@krs.lt

Išsamesnė informacija teikiama tel. nr. +370 603 77 456, el. p. egle.petrauskaite@krs.lt